Уаантәи асахьа бзиа аатуан, Амзаҿа ақыҭа ашьхара ҭыԥ иамоу ахәҭа зегьы, уаҳа ацарҭа ахьамам, ҿыц иҟаҳҵаз амҩа, аԥсуа рԥыс ихҭырԥа шкәакәа еиԥш, аҽырша-ҽыршо изҿалаҳаны инеиуа Абӷаларҭа азаарыгӡа, унапсыргәыҵа иқәушәа, еилыхха-еилыџьџьо убла ихгылоит наҟ, харантәи ашьхақәа рызқәақәа цырцыруа, иҽырба-ҽырбо иааԥшуеит, иааргәыдыԥшылалак иблақәа акыраамҭа ирыдырхало.